Document ID: 32002D0221

Komission päätös,
tehty 14 päivänä maaliskuuta 2002,
jäsenvaltioiden neuvoston direktiivin 94/57/EY mukaisesti ilmoittamia tunnustettuja järjestöjä koskevan luettelon julkaisemisesta tehdyn päätöksen 96/587/EY muuttamisesta
(tiedoksiannettu numerolla K(2002) 995)
(ETA:n kannalta merkityksellinen teksti)
(2002/221/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista 22 päivänä marraskuuta 1994 annetun neuvoston direktiivin 94/57/EY(1), sellaisena kuin se on muutettuna komission direktiivillä 97/58/EY(2), ja erityisesti sen 4 artiklan 5 kohdan,
sekä katsoo seuraavaa:
(1) Tunnustettujen laitosten luettelo on julkaistu komission päätöksessä 96/587/EY(3), ja se on muutettu päätöksellä 98/403/EY(4).
(2) Komission olisi aiheellista päivittää kyseinen luettelo RINAVE - Registro Internacional Naval, SA -laitoksen hyväksymisestä neuvoston direktiivin 94/57/EY mukaisesti 14 päivänä heinäkuuta 2000 tehdyn komission päätöksen 2000/481/EY(5) ja Hellenic Register of Shipping -laitoksen hyväksymisestä direktiivin 94/57/EY mukaisesti 13 päivänä joulukuuta 2001 tehdyn komission päätöksen 2001/890/EY(6) nojalla.
(3) Näin ollen päätös 96/587/EY olisi vastaavasti muutettava,
ON TEHNYT TÄMÄN PÄÄTÖKSEN:
1 artikla
Korvataan tämän päätöksen liitteellä päätöksen 96/587/EY liite.
2 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä maaliskuuta 2002.

Labels: 10
8